Document ID: 32009D0779

ROZHODNUTIE KOMISIE
z 22. októbra 2009,
ktorým sa mení a dopĺňa príloha I k rozhodnutiu 2004/233/ES, pokiaľ ide o položku týkajúcu sa Dánska v zozname laboratórií schválených na kontrolu účinnosti očkovania určitých domácich mäsožravcov proti besnote
[oznámené pod číslom K(2009) 7951]
(Text s významom pre EHP)
(2009/779/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 2000/258/ES z 20. marca 2000, ktorým sa určuje osobitný inštitút zodpovedný za stanovenie kritérií potrebných pre normalizáciu sérologických skúšok určených na sledovanie efektívnosti vakcín proti besnote (1), a najmä na jeho článok 3,
keďže:
(1)
Rozhodnutím Rady 2000/258/ES sa určuje laboratórium Agence française de sécurité sanitaire des aliments de Nancy (laboratórium AFSSA, Nancy) vo Francúzsku ako inštitút zodpovedný za stanovenie kritérií potrebných na normalizáciu sérologických skúšok určených na sledovanie účinnosti vakcín proti besnote.
(2)
V rozhodnutí 2000/258/ES sa ustanovuje, aby laboratórium AFSSA, Nancy, zasielalo Komisii zoznam laboratórií Spoločenstva, ktoré sa majú schváliť na vykonávanie uvedených sérologických testov. Laboratórium AFSSA, Nancy, v tejto súvislosti vykonáva stanovený postup skúšok odbornej spôsobilosti určených na hodnotenie laboratórií, pokiaľ ide o povolenie vykonávať sérologické testy.
(3)
V rozhodnutí Komisie 2004/233/ES zo 4. marca 2004, ktorým sa schvaľujú laboratóriá na kontrolu účinnosti očkovania určitých domácich mäsožravcov proti besnote (2), sa uvádza zoznam schválených laboratórií v členských štátoch na základe výsledkov skúšok odbornej spôsobilosti oznámených laboratóriom AFSSA, Nancy. V prílohe I k uvedenému rozhodnutiu sa v súčasnosti uvádza Danish Institute for Food and Veterinary Research (Dánsky inštitút pre potravinový a veterinárny výskum).
(4)
V nadväznosti na zmeny týkajúce sa správy uvedeného laboratória, ktoré nemajú žiaden vplyv na výkonnosť a na posúdenie a schválenie uvedeného laboratória, Dánsko požiadalo o zmenu jeho názvu a kontaktných údajov.
(5)
Rozhodnutiu 2004/233/ES by sa preto malo zodpovedajúcim spôsobom zmeniť a doplniť.
(6)
Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
V prílohe I k rozhodnutiu 2004/233/ES sa položka týkajúca sa Dánska nahrádza takto:
„(DK) Dánsko
Technical University of Denmark
National Veterinary Institute
Lindholm
DK-4771 Kalvehave
Tel. +45 35886000
Fax +45 35887901
E-mail: vet@vet.dtu.dk“
Článok 2
Toto rozhodnutie je určené členským štátom.
V Bruseli 22. októbra 2009

Labels: 7
0
18
6